40 - Protimonopolný  úrad  Slovenskej  republiky

 
N Á V R H
Z Á V E R E Č N É H O   Ú Č T U
Z A   R O K   2007

Predkladá:  Danica   P a r o u l k o v á 
                      predsedníčka  PMÚ SR	

Bratislava, apríl 2008 
O b s a h

1.   Správa o hospodárení kapitoly
 
	1.1. Súhrnná charakteristika rozpočtovej kapitoly a jej hospodárenia v roku 2007

1.1.1.  Charakteristika činnosti rozpočtovej kapitoly
1.1.2.  Zhodnotenie plnenia záväzných ukazovateľov rozpočtu kapitoly
1.1.3.  Rozpočtové opatrenia
        
1.2. Príjmy kapitoly
1.2.1. Príjmy kapitoly podľa ekonomickej klasifikácie
1.2.2. Prostriedky prijaté z rozpočtu EÚ

1.3.	Výdavky kapitoly
1.3.1. Výdavky kapitoly podľa ekonomickej klasifikácie
1.3.2. Výdavky kapitoly podľa funkčnej klasifikácie
1.3.3. Vyhodnotenie plnenia programovej štruktúry kapitoly
1.3.4. Výdavky kapitoly, kryté prostriedkami z rozpočtu EÚ

1.4.	Výsledok rozpočtového hospodárenia rozpočtovej kapitoly

1.5.	 Finančné operácie
1.5.1. Príjmové finančné operácie
1.5.2. Výdavkové finančné operácie

1.6.	 Zhodnotenie zamestnanosti

1.7.	 Zhodnotenie výsledkov kontrol

1.8.	 Zhodnotenie majetkovej pozície kapitoly

1.9.	 Majetkové účasti štátu v obchodných spoločnostiach

1.10.	Príspevkové organizácie v pôsobnosti kapitoly

2. Tabuľková časť 
Tabuľka č. 1   Celkový prehľad príjmov a výdavkov rozpočtovej kapitoly za rok 2007
Tabuľka č. 2   Výdavky kapitoly štátneho rozpočtu podľa ekonomickej a funkčnej klasifikácie za 
		               rok 2007
	Tabuľka č. 3    Finančné operácie kapitoly štátneho rozpočtu za rok 2007	
Tabuľka č. 4   Záväzné ukazovatele kapitoly za rok 2007
Tabuľka č. 7   Agregovaná súvaha rozpočtových organizácií za rok 2007

1.	Správa o hospodárení kapitoly

1.1.	Súhrnná charakteristika rozpočtovej kapitoly a jej hospodárenia v roku 2007

1.1.1. Charakteristika činnosti rozpočtovej kapitoly

Hospodárska súťaž je kľúčovým mechanizmom trhovej ekonomiky, ktorý zabezpečuje, že ekonomika optimálne využíva zdroje, vytvára sa tlak na inovácie a ekonomický rast. Tlak konkurencie zabezpečuje spotrebiteľom maximalizáciu prospechu, čiže najlepší pomer medzi cenami a kvalitou tovarov a služieb. Efektívna hospodárska súťaž totiž vytvára tlak na podnikateľov zvyšovať kvalitu ponúkaných produktov a služieb a zároveň znižovať ich cenu z dôvodu, aby sa dokázali presadiť v tvrdom konkurenčnom boji.

Obmedzovanie súťaže a nedostatočný konkurenčný tlak môžu spôsobiť praktiky podnikateľov alebo môžu vyplývať zo štruktúry trhu. Preto vo svete existujú súťažné inštitúcie, ktoré kontrolujú veľké projekty koncentrácií a zasahujú proti protisúťažným praktikám podnikateľov. Kompetencie Protimonopolného úradu SR (ďalej „PMÚ SR“ a „úrad“) sú definované v zákone o ochrane hospodárskej súťaže č. 136/2001 Z. z. v znení neskorších predpisov. PMÚ SR cez kontrolu veľkých koncentrácií dozerá na to, aby sa podstatne nemenila štruktúra trhov tak, že sa obmedzí konkurenčný tlak na nich. Úrad zasahuje aj proti dohodám obmedzujúcim súťaž a praktikám zneužívania dominantného postavenia. Deformovať súťažné podmienky môžu aj opatrenia orgánov štátnej správy a samosprávy, preto má úrad možnosť postihovať aj takéto konania.

V roku 2007 úrad zasahoval vo všetkých uvedených oblastiach, sankcionoval podnikateľov za uzatváranie kartelových dohôd a za zneužívanie dominantného postavenia a reagoval aj na opatrenia skresľujúce súťaž zo strany orgánov štátnej správy a samosprávy (§ 39). V roku 2007 úrad formou rozhodnutí uložil pokuty úhrnom vo výške 1 404 151 000 Sk.  

Úrad v tomto roku šetril 227 prípadov a vydal 108 rozhodnutí, z čoho 97 vydali prvostupňové orgány (odbor dohôd obmedzujúcich súťaž, odbor zneužívania dominantného postavenia, odbor koncentrácií a odbor legislatívno-právny a európskych záležitostí) a 11 druhostupňový orgán.  

Rozhodnutia úradu vydané za rok 2007					         	           

Počet rozhodnutí

Celkom

Koncentrácie

Zneužitie dominantného postavenia

Dohody obmedzujúce súťaž

Iné (napr. §39, pokuty za nepredloženie informácií, zmarenie inšpekcie,..)

1. stupeň | 97 | 71 | 2 | 5 | 19
2. stupeň | 11 | 2 | 4 | 1 | 4
Spolu | 108 | 73 | 6 | 6 | 23

Údaje v tabuľke neobsahujú celkový počet vydaných rozhodnutí, ale len rozhodnutia vydané vo veci. 

Slovensko ako členský štát Európskej únie (ďalej len „EÚ“) koordinuje svoje aktivity aj v oblasti hospodárskej súťaže s EÚ. V roku 2007 úrad riešil 5 prípadov, ktoré mali dopad aj na obchod medzi 
členskými štátmi.

Okrem rozhodovacej činnosti sa rozvoj konkurenčného prostredia presadzuje aj cez súťažnú advokáciu. Úrad aktívne vstupoval do medzirezortného pripomienkového konania a v prípadoch takých návrhov zákonov, ktoré obsahovali súťažné obmedzenia, vyjadril zásadné pripomienky. V roku 2007 PMÚ SR uplatnil zásadné pripomienky k 28 materiálom, ktoré smerovali k odstráneniu regulačných bariér a iných obmedzení hospodárskej súťaže.
Úrad ako inštitúcia platená z verejných zdrojov má snahu aktívne informovať verejnosť o svojej činnosti a relevantných výstupoch úradu, aby sa zabezpečila transparentnosť a predvídateľnosť zásahov úradu. Formou tlačových správ úrad pravidelne informuje verejnosť o svojich výstupoch a  aktivitách. V posudzovanom roku bolo v médiách, ktoré úrad monitoruje, uverejnených 755 príspevkov o činnosti inštitúcie, na www stránke úradu sa nachádzajú všetky podstatné informácie. Zároveň úrad prispieval k budovaniu súťažnej kultúry na Slovensku aj formou lektorskej čiinosti. 

Aplikácia súťažnej politiky vyžaduje kvalitných pracovníkov, veľmi dobre pripravených z hľadiska práva, ekonómie, ekonometrie, ako aj jazykov. Preto vzdelávanie pracovníkov úrad považoval za svoju prioritu aj v roku 2007. V hodnotenom roku prebiehali na úrade dva projekty  vzdelávania, ktoré sú spolufinancované Európskym sociálnym fondom (ESF). Projekt „Vzdelávanie zamestnancov Protimonopolného úradu SR za účelom získania osvedčenia ECDL Štart“ prehĺbil  zamestnancom úradu počítačovú gramotnosť a bol v priebehu roka 2007 ukončený. Druhým projektom „Odborné vzdelávanie zamestnancov Protimonopolného úradu SR ako nástroj kvalitnej protimonopolnej politiky“  sa realizovali viaceré tréningy, napr. vzdelávanie v oblasti verejnej politiky, najmä ekonomických aspektov súťažnej politiky, kvantitatívnych metód, workshopy so zahraničnými expertmi zamerané na aplikáciu súťažných pravidiel a ich harmonizáciu v rámci EÚ, manažment verejnej správy a jazykové vzdelávanie v oblasti súťažnej politiky. Vzdelávanie bude pokračovať do konca prvej polovice roka 2008. 

V roku 2007 úrad hospodáril s rozpočtom 96 381 tis. Sk. Výdavky úradu boli alokované do programu – Hospodárska súťaž. Kapitálové výdavky boli použité na financovanie  kapitálových aktív – nákup hmotného a nehmotného majetku. Z bežných výdavkov financoval úrad prevádzkovú činnosť – mzdy, platy a osobné vyrovnania, poistné a príspevok do poisťovní, nákup tovarov a služieb a bežné transfery. 

V budúcnosti bude prioritou úradu skvalitňovanie výstupov, zvyšovanie odborných schopností a kvalifikácie pracovníkov a posilňovanie advokačných aktivít. Vo verejnosti doposiaľ pretrváva istý deficit vo veci poznania spotrebiteľských práv a ich domáhania sa v súvislosti s porušovaním pravidiel hospodárskej súťaže. Za potrebnú považujeme aj  aktívnejšiu spoluprácu úradu so súdmi v prípadoch porušovania súťažných pravidiel. 

	1.1.2. Zhodnotenie plnenia záväzných ukazovateľov rozpočtu kapitoly

	Vládny návrh zákona o štátnom rozpočte na rok 2007 bol prerokovaný v orgánoch Národnej rady Slovenskej republiky a schválený dňa 12. decembra 2006 zákonom č. 681/2006.

	Ministerstvo financií Slovenskej republiky stanovilo prílohou listu č. MF/028717/2006-441 zo dňa 29. 12. 2006 rozpis záväzných ukazovateľov štátneho rozpočtu na rok 2007 pre PMÚ SR .

	V priebehu roka 2007 úrad hospodáril s finančnými prostriedkami štátneho rozpočtu a prostriedkami z rozpočtu Európskej únie v súlade s kritériami hospodárnosti a efektívnosti, v nadväznosti na hospodársku politiku štátu a legislatívne predpisy Slovenskej republiky, najmä na zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, uznesenia vlády a metodické pokyny a usmernenia Ministerstva financií SR. 

	Výška schválených záväzných ukazovateľov bola v priebehu rozpočtového roka ovplyvnená rozpočtovými opatreniami.

	Výdavky kapitoly celkom boli na rok 2007 schválené v čiastke 76 278 tis. Sk a realizovanými rozpočtovými opatreniami boli upravené na 96 381 tis. Sk. Skutočné čerpanie bolo vo výške 94 892 tis. Sk. Oproti upravenému rozpočtu je to čerpanie na 98,5 % a schválenému rozpočtu na 124,4 %. Záväzný ukazovateľ nebol prekročený, bola zaznamená úspora v čiastke 1 489 tis. Sk.
	Mzdy, platy, služobné príjmy a ostatné osobné vyrovnania boli rozpočtované v čiastke 27 142 tis. Sk. Realizovaním rozpočtových opatrení boli upravené na 35 300 tis. Sk. Skutočné čerpanie predstavovalo čiastku 35 300 tis. Sk, čo je čerpanie na 100 % oproti upravenému rozpočtu a 130 % oproti schválenému rozpočtu. Uvedený ukazovateľ bol dodržaný.

	Kapitálové výdavky boli schválené v čiastke 2 000 tis. Sk  a upravené na 9 842 tis. Sk. Čerpané boli v čiastke 9 838 tis. Sk na 100 % oproti upravenému rozpočtu a na 491,9 % oproti schválenému rozpočtu. V tomto ukazovateli bola vykázaná úspora 4 tis. Sk.

1.1.3. Rozpočtové opatrenia

Čerpanie rozpočtových výdavkov bolo v priebehu roka 2007 ovplyvnené realizovanými rozpočtovými opatreniami nasledovne. 

Rozpočtové opatrenia (R.O.) realizované na základe súhlasu a rozhodnutia Ministerstva financií SR

R.O. č. 1 -  povolené prekročenie limitu výdavkov – a Európsky sociálny fond
Výdavky spolu o 870 299,60 Sk, z toho kapitálové výdavky (kód zdroja 1315) + 800 000 Sk, bežné výdavky na spolufinancovanie (kód zdroja 1362) + 35 149,80 Sk a prostriedky z rozpočtu EÚ (kód zdroja 1361) + 35 149,80 Sk. 

Povoleným prekročením limitu výdavkov podľa § 8 ods. 6 a § 17 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákona o rozpočtových pravidlách“) o 70 299,60 Sk sa zabezpečili finančné prostriedky na Program 06G0R01 Stimulovanie a skvalitňovanie vzdelávania pre potreby zamestnávateľov – „Vzdelávanie zamestnancov Protimonopolného úradu SR za účelom získania osvedčenia ECDL Štart“. 
           Ďalej sa zabezpečili finančné prostriedky na zdroji 1315 v hlavnej kategórii 700 – kapitálové výdavky v celkovej sume 800 000 Sk na zabezpečenie nového služobného motorového vozidla pre štatutárneho zástupcu.

R.O. č. 2 – presun v rámci kapitoly, zmena záväzných ukazovateľov
Výdavky spolu bez zmeny, z toho mzdy, platy a ostatné osobné vyrovnania + 7 418 000 Sk a kapitálové výdavky + 6 800 000 Sk.

	Povoleným prekročením limitu kapitálových výdavkov a povoleným prekročením limitu výdavkov na mzdy, platy a ostatné osobné vyrovnania, bez zmeny limitu výdavkov kapitoly celkom sa podľa § 15 a 17 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov   zabezpečili finančné prostriedky, na potreby úradu v oblasti ľudských zdrojov a technického zabezpečenia úradu. 

R.O. č. 3 - povolené prekročenie limitu výdavkov
Výdavky spolu o 13 179 995 Sk, z toho bežné výdavky v kategórii 630 – tovary a služby + 13 179 995 Sk.
             Povoleným prekročením výdavkov kapitoly sa zabezpečili finančné prostriedky na vrátenie pokuty uloženej Železniciam Slovenskej republiky vo výške 12 500 000 Sk a zaplatenie trov konania v sume 679 995 Sk na účet právneho zástupcu ŽSR v zmysle rozsudku Krajského súdu v Bratislave č. 2S 99/2006-46 zo dňa 15.11.2006.

R.O. č. 4 - povolené prekročenie limitu výdavkov 
Výdavky spolu o 52 800 Sk, z toho mzdy, platy a ostatné osobné vyrovnania + 52 800 Sk. 
 
V súlade so zákonom č. 312/2001 Z. z. o štátnej službe a o zmene a doplnení niektorých zákonov v znení neskorších predpisov sa zabezpečila úprava platu predstaveného v politickej funkcii, ktorý je na čele ostatného ústredného orgánu štátnej správy. Úprava platu sa realizovala v nadväznosti na zverejnenú výšku priemernej mesačnej nominálnej mzdy zamestnanca hospodárstva Slovenskej republiky za rok 2006 Štatistickým úradom Slovenskej republiky v marci 2007.

R.O. č. 5 – povolené prekročenie limitu výdavkov – Európsky sociálny fond
Výdavky spolu o 258 732 Sk, z toho bežné výdavky na spolufinancovanie (kód zdroja 1362) + 129 366 a prostriedky z rozpočtu EÚ (kód zdroja 1361) + 129 366 Sk.

Rozpočtové opatrenie bolo vykonané na základe žiadosti Ministerstva práce, sociálnych vecí a rodiny SR č. 8779/2007-I/82 zo dňa 14. marca 2007 na financovanie projektov opatrenia 2.1. JPD Cieľ 3 medzirezortného podprogramu 06G0R Aktívna politika trhu práce a zvýšenie zamestnanosti – PMÚ SR, prvok 06G0601 Stimulovanie a skvalitňovanie vzdelávania pre potreby zamestnávateľov a podnikateľského sektora – projekt „Vzdelávanie zamestnancov Protimonopolného úradu SR za účelom získania osvedčenia ECDL Štart“  v celkovej sume 258 732 Sk.

R.O. č. 6 - povolené prekročenie limitu výdavkov
Výdavky spolu o 3 951 000 Sk, z toho bežné výdavky v kategórii 630 – tovary a služby + 3 951 000 Sk.
	Povoleným prekročením výdavkov kapitoly sa zabezpečili finančné prostriedky na vrátenie pokuty uloženej rozhodnutím Rady PMÚ SR č. 2006/KH/R/2/116 zo dňa 16.10.2006, ktorým bola firme Betamont s.r.o. uložená pokuta vo výške 3 951 000 Sk. Dôvodom vrátenia pokuty je skutočnosť, že Krajský súd v Bratislave rozsudkom č. 1S 441/06-72 zo dňa 2.5.2007 povolil odklad vykonateľnosti rozhodnutia do právoplatného rozhodnutia súdu.

R.O. č. 7 – povolené prekročenie limitu výdavkov
Výdavky spolu o 925 000 Sk, z toho mzdy, platy, služobné príjmy a ostatné osobné vyrovnania 
+ 687 000 Sk a poistné a príspevok do poisťovní + 238 000 Sk.

	V súlade s ustanovením § 5 zákona č. 681/2006 Z. z. o štátnom rozpočte na rok 2007, uzatvorenými kolektívnymi zmluvami vyššieho stupňa na rok 2007, nariadením vlády SR č. 237/2007 Z. z., ktorým sa ustanovujú zvýšené platové tarify štátnych zamestnancov a nariadením vlády SR č. 238/2007 Z. z., ktorým sa ustanovujú zvýšené stupnice taríf zamestnancov pri výkone práce vo verejnom záujme, zabezpečili sa finančné prostriedky súvisiace so zvýšením platových taríf štátnych zamestnancov vrátane realizácie záverov služobného hodnotenia a s úpravou stupníc platových taríf zamestnancov pri výkone práce vo verejnom záujme. Súčasne sa rozpočtovým opatrením zabezpečili prostriedky na poistné a príspevok zamestnávateľa do poisťovní.

R.O. č. 8 – povolené prekročenie limitu výdavkov
Výdavky spolu o 626 894,50 Sk, z toho bežné výdavky v kategórii 630 – tovary a služby + 626 894,50 Sk.
             Povoleným prekročením výdavkov kapitoly sa zabezpečili finančné prostriedky na úhradu trov konania v súvislosti so súdnym konaním vo veci pokuty uloženej rozhodnutím Rady Protimonopolného úradu SR č. 2006/DZ/R/2/104 zo dňa 8.9.2006, ktorým bola firme Slovak Telekom a.s. uložená pokuta vo výške 80 000 000 Sk. 

R.O. č. 9 – povolené prekročenie limitu výdavkov – Európsky sociálny fond 
Výdavky spolu o 72 496,80 Sk, z toho bežné výdavky na spolufinancovanie (kód zdroja 1362) + 36 248,40 Sk a prostriedky z rozpočtu EÚ (kód zdroja 1361) + 36 248,40 Sk.

Rozpočtové opatrenie bolo vykonané na základe žiadosti Ministerstva práce, sociálnych vecí a rodiny SR č. 24867/2007-I/82 zo dňa 25.októbra 2007 na financovanie projektov opatrenia 2.1. JPD Cieľ 3 medzirezortného podprogramu 06G0R Aktívna politika trhu práce a zvýšenie zamestnanosti – PMÚ SR, prvok 06G0601 Stimulovanie a skvalitňovanie vzdelávania pre potreby zamestnávateľov a podnikateľského sektora – projekt „Vzdelávanie zamestnancov Protimonopolného úradu SR za účelom získania osvedčenia ECDL Štart“ v celkovej sume 72 496,80 Sk.
R.O. č. 10 – povolené prekročenie limitu výdavkov
Výdavky spolu bez zmeny, z toho kapitálové výdavky + 600 000 Sk a bežné výdavky v kategórii 630 – tovary a služby  - 600 000 Sk.

            Povoleným prekročením limitu kapitálových výdavkov, hlavnej kategórie 700 o 600 000 Sk, bez zmeny limitu výdavkov kapitoly celkom sa podľa § 15 a 17 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov zabezpečili finančné prostriedky, ktoré  kapitola PMÚ SR použila v roku 2007 pre potreby úradu v oblasti IT technológií – hardvérové a softvérové vybavenie.

R.O. č. 11 – viazanie rozpočtových prostriedkov
Výdavky spolu znížené o 358 000 Sk, z toho kapitálové výdavky  - 358 000 Sk.

            Týmto rozpočtovým opatrením sa viazali finančné prostriedky  v hlavnej kategórii 700 – kapitálové výdavky v celkovej sume 358 000 Sk, ktoré budú použité v kapitole PMÚ SR v nasledujúcom rozpočtovom roku, a to na : - zabezpečenie potrieb úradu v oblasti IT technológií, na hardvérové vybavenie, na rozšírenie kapacity diskového poľa a následné nahradenie technicky opotrebovaných serverov.

R.O. č. 12 – povolené prekročenie limitu výdavkov – Európsky sociálny fond 
Výdavky spolu o 1 543 514 Sk, z toho bežné výdavky na spolufinancovanie (kód zdroja 1362) + 0,50 Sk, kód zdroja (1162) + 771 756,50 Sk a prostriedky z rozpočtu EÚ (kód zdroja 1361) + 0,50 Sk, kód zdroja (1161) + 771 756,50 Sk.

Rozpočtové opatrenie bolo vykonané na základe žiadosti Protimonopolného úradu SR č. 4487/PMÚ SR/2007 zo dňa 28.11.2007 na financovanie projektov opatrenia 2.1. JPD Cieľ 3 medzirezortného podprogramu 06G0R Aktívna politika trhu práce a zvýšenie zamestnanosti – PMÚ SR, prvok 06G0601 Stimulovanie a skvalitňovanie vzdelávania pre potreby zamestnávateľov a podnikateľského sektora – projekt „Odborné vzdelávanie zamestnancov Protimonopolného úradu  SR ako nástroj kvalitnej protimonopolnej politiky“  v celkovej sume 1 543 514  Sk.

R.O. č. 13 – povolené prekročenie limitu výdavkov – Európsky sociálny fond 
Výdavky spolu znížené o 1 054 326,50 Sk, z toho bežné výdavky na spolufinancovanie ( kód zdroja 1162) – 527 163,25 Sk a prostriedky z rozpočtu EÚ (kód zdroja 1161) – 527 163,25 Sk.

            Týmto rozpočtovým opatrením sa viazali finančné prostriedky Európskej únie a prostriedky štátneho rozpočtu určené na financovanie spoločných programov Slovenskej republiky a Európskej únie, ktoré budú použité v kapitole PMÚ SR v nasledujúcom rozpočtovom roku, a to na programy : 06G0R01 Stimulovanie a skvalitňovanie vzdelávania pre potreby zamestnávateľov - projekt „Odborné vzdelávanie zamestnancov Protimonopolného úradu  SR ako nástroj kvalitnej protimonopolnej politiky“    v sume 1 054 326,50 Sk.

R.O. č. 14 – povolené prekročenie limitu výdavkov – Európsky sociálny fond 
Výdavky spolu o 34 750,60 Sk, z toho bežné výdavky na spolufinancovanie (kód zdroja 1162) + 17 375,30 Sk a prostriedky z rozpočtu EÚ (kód zdroja 1161) + 17 375,30 Sk.

              Rozpočtové opatrenie bolo vykonané na základe žiadosti Ministerstva práce, sociálnych vecí a rodiny SR č. 24867/2007-I/82 zo dňa 20.12.2007, na základe schválenej žiadosti o záverečnú platbu č. 13120110195601 pre kapitolu PMÚ SR na financovanie projektov opatrenia 2.1. JPD Cieľ 3 medzirezortného podprogramu 06G0R Aktívna politika trhu práce a zvýšenie zamestnanosti – PMÚ SR, prvok 06G0601 Stimulovanie a skvalitňovanie vzdelávania pre potreby zamestnávateľov a podnikateľského sektora – projekt „Vzdelávanie zamestnancov Protimonopolného úradu SR za účelom získania osvedčenia ECDL Štart“  v celkovej sume 34 750,60 Sk.

Rozpočtové opatrenia vykonané v právomoci  PMÚ SR
	
V priebehu roka úrad realizoval operatívne úpravy rozpočtových prostriedkov vo vlastnom hospodárení v súlade s kompetenciami správcu rozpočtovej kapitoly.
Limity a ukazovatele po rozpočtových opatreniach

	Ukazovateľ                                               Schválený    Upravený        Čerpanie
         v tis. Sk                                                     rozpočet       rozpočet          rozpočet
                 
	         Výdavky kapitoly spolu                           76 278           96 381             94 892                        
          z toho:
          700 - Kapitálové výdavky                            2 000             9 842               9 838
          
          600 – Bežné výdavky                                74 278           86 539             85 054	
          v tom:
          /610/ - mzdy, platy a ost. osob. vyr.       27 142           35 300             35 300
          /620/ - príspevky do ZP, SP, NÚP               9 515           12 203             11 012
          /630/ - tovary a ďalšie služby                     37 236           38 928             38 635                                       
          /640/ - bežné transfery			     385                108                  107	         

1.2. Príjmy kapitoly

Kapitola PMÚ SR dosiahla príjmy vo výške 16 073 tis. Sk aj napriek tomu, že nemá rozpočtované príjmy. Ide o príjmy patriace do kategórie náhodných a doplnkových príjmov, ktoré úrad dosiahol udelením pokút za porušenie ustanovení zákona o ochrane hospodárskej súťaže. 

1.2.1. Príjmy kapitoly podľa ekonomickej klasifikácie

Štruktúra dosiahnutých príjmov:

222 – Pokuty a penále							15 917 tis. Sk
z toho:  pokuty                                  					15 726 tis. Sk 
penále                                                           			     191 tis. Sk

292 – Ostatné príjmy 							     156 tis. Sk 

Príjmy celkom        	                  					16 073 tis. Sk

Administratívne poplatky a iné poplatky a platby za porušenie predpisov – pokuty a penále boli vo výške 15 917 tis. Sk. Ostatné príjmy vo výške 156 tis. Sk predstavovali refundácie, dobropisy a vratky.

1.2.2. Prostriedky prijaté z rozpočtu EÚ 

Kapitola PMÚ SR v rozpočtovom roku 2007 nemala prostriedky prijaté z rozpočtu EÚ a zaradené do príjmov štátneho rozpočtu, preto sa táto časť nehodnotí.
1.3. Výdavky kapitoly

Výdavky kapitoly celkom boli na rok 2007 schválené v čiastke 76 278 tis. Sk a realizovanými rozpočtovými opatreniami boli upravené na 96 381 tis. Sk. Skutočné čerpanie bolo 94 892 tis. Sk, oproti upravenému rozpočtu je to čerpanie na 98,5 % a oproti schválenému na 124,4 %.

Vo výdavkoch kapitoly celkom sú zahrnuté aj výdavky vo výške 925 tis. Sk čerpané na dva projekty „Vzdelávanie zamestnancov Protimonopolného úradu SR za účelom získania osvedčenia ECDL Štart“ a „Odborné vzdelávanie zamestnancov Protimonopolného úradu  SR ako nástroj kvalitnej protimonopolnej politiky“.  

 	V porovnaní s rokom 2006 boli výdavky kapitoly celkom za rok 2007 vyššie o 40 138 tis. Sk. 
Vyššie čerpanie bolo najmä  v kategórii tovary a služby o sumu 20 591 tis. Sk, čo súviselo  s vrátením pokút a úhrady trov konania vo výške 17 758 tis. Sk na základe uznesení súdu.

Vyššie čerpanie bolo ovplyvnené tiež zvýšením ukazovateľa mzdy, platy, služobné príjmy a ostatné osobné vyrovnania o 8 926 tis. Sk, jednak v súvislosti so zvýšením tarifných platov na základe nariadenia vlády a jednak pri tvorbe rozpočtu na rok 2007 bola rozpočtovaná vyššia priemerná mzda na zamestnanca. Zo zvýšenia mzdových prostriedkov vyplýva aj zvýšenie poistného a príspevku zamestnávateľa do poisťovní za rok 2007 o 2 257 tis. Sk. Na zvýšení mali podiel aj výdavky vynaložené na projekty. Kapitálové výdavky v roku 2007 boli vyššie oproti roku 2006 o 8 452 tis. Sk.
 
          Na druhej strane úrad znížil výdavky vynaložené na cestovné náhrady, poštové a telekomunikačné služby a bežné transfery. 

1.3.1. Výdavky kapitoly podľa ekonomickej klasifikácie

600 - Bežné výdavky boli schválené v čiastke 74 278 tis. Sk, po realizovaných  rozpočtových opatreniach, boli upravené na 86 539 tis. Sk. Skutočné čerpanie predstavovalo čiastku 85 054 tis. Sk, oproti upravenému rozpočtu je to čerpanie na 98,3 % a oproti schválenému 114,5 %. 

z toho:
610 - Mzdy, platy, služobné príjmy a ostatné osobné vyrovnania boli rozpočtované v čiastke 27 142 tis. Sk. Realizovaním rozpočtových opatrení (tri rozpočtové opatrenia)   boli zvýšené v absolútnej čiastke na 35 299 800  Sk a v tejto čiastke boli aj čerpané (100% čerpanie). Nakoľko výsledky vo výkazoch sa vedú v tisícoch, čiastka je zaokrúhlená na 35 300 tis. Sk.  

Štruktúra čerpania:

611 -  Tarifný plat  					17 360 tis. Sk
612 -   Príplatky 			       		  9 115 tis. Sk
          	613 -   Náhrada za pracovnú pohotovosť 	                   21 tis. Sk
          	614 -   Odmeny 				              8 433 tis. Sk
          	615 -   Ostatné osobné vyrovnania		                 371 tis. Sk
          	      
          	S p o l u:						35 300 tis. Sk

Limit  miezd vo výške 35 300 tis. Sk pre zamestnancov štátnej služby a zamestnancov pri výkone práce vo verejnom záujme bol dodržaný. Celkový priemerný plat na zamestnanca dosiahol výšku 42 805,- Sk. 

	620 – Poistné a príspevok zamestnávateľa do poisťovní boli rozpočtované v čiastke 9 515 tis. Sk a upravené na 12 203 tis. Sk. Čerpanie predstavuje čiastku 11 012 tis. Sk, čo je 90,2 % oproti upravenému a 115,7 % oproti schválenému rozpočtu. V tejto kategórii bola vykázaná úspora v čiastke 1 191 tis. Sk.

630 – Tovary a služby boli rozpočtované v čiastke 37 236 tis. Sk, rozpočtovými opatreniami boli upravené na 38 928 tis. Sk. Čerpanie bolo vo výške 38 635 tis. Sk, čo je  99,2 % z upraveného a 103,7 % zo schváleného rozpočtu. V Tovaroch a službách je zahrnutá aj čiastka na realizáciu projektov vo výške 925 tis. Sk. V kategórii Tovary a služby bola tiež vykázaná úspora vo výške 293 tis. Sk.

v tom:

631 – Cestovné náhrady
  
Finančné prostriedky boli čerpané v celkovej výške 1 927 tis. Sk, z toho na tuzemské pracovné cesty pripadá čiastka 89 tis. Sk a na zahraničné pracovné cesty čiastka 1 838 tis. Sk.

	V rámci tuzemských pracovných ciest boli uskutočnené inšpekcie vo firmách, kde bolo podozrenie z porušovania ustanovení zákona o ochrane hospodárskej súťaže.

PMÚ SR je členom viacerých európskych a medzinárodných súťažných organizácií a združení, v rámci ktorých dochádza k transferu informácií o postupoch jednotlivých súťažných inštitúcií, o nových smerovaniach ochrany hospodárskej súťaže, o tendenciách, ktoré v tejto oblasti v jednotlivých krajinách prevládajú a ďalším nevyhnutným konzultáciám k odborným prípadom porušovania súťažných pravidiel.. Všetky tieto poznatky slúžia úradu na zlepšovanie práce, ako aj poskytujú nový prehľad o metódach používaných na odhaľovanie protisúťažných praktík. Najvýznamnejšie z týchto organizácií a združení sú Medzinárodná súťažná sieť (ICN - International Competition Network), Európska súťažná sieť (ECN - European Competition Network), Európske súťažné orgány (ECA – European Competition Authorities), Association of Competition Economics (ACE) a Výbor pre hospodársku súťaž v rámci Organizácie pre hospodársku spoluprácu a rozvoj (OECD - Organisation for Economic Cooperation and Development).

 Pracovníci úradu v roku 2007 absolvovali 54 pracovných ciest, kde participovali na práci pracovných skupín a zúčastnili sa odborných konferencií zameraných na súťažnú politiku a jej aplikáciu.

632 – Energie, voda a komunikácie

Finančné prostriedky boli čerpané v celkovej čiastke 577 tis. Sk, hlavne na zabezpečenie úhrad telefónnych a faxových poplatkov, poštových služieb a koncesionárskych poplatkov. 

633 – Materiál 

Finančné prostriedky boli čerpané v celkovej čiastke 3 574 tis. Sk, z toho 201 tis. Sk na projekty. Boli použité na interiérové vybavenie úradu kancelárskym nábytkom (675 tis. Sk), na zakúpenie výpočtovej techniky (1 059 tis. Sk, v tom 133 tis. Sk na projekt), telekomunikačnej techniky (206 tis. Sk), prevádzkových strojov (10 tis. Sk), všeobecného materiálu potrebného k činnosti úradu - kancelárske potreby, xerografický papier, tonery a pod. (526 tis. Sk, v tom 9 tis. Sk projekt), na nákup nehmotného majetku (636 tis. Sk, v tom 39 tis. Sk projekt), odborných kníh a časopisov (379 tis. Sk, v tom 20 tis. Sk projekt) a na reprezentačné účely (83 tis. Sk).  

634 – Dopravné

Finančné prostriedky v celkovej čiastke 805 tis. Sk boli použité na úhrady pohonných hmôt, olejov a kvapalín, na servis v súvislosti s údržbou a opravami motorových vozidiel, na diaľničné známky, parkovacie karty a na zákonné a havarijné poistenie služobných vozidiel.

635 – Rutinná a štandardná údržba
          
Finančné prostriedky v čiastke 641 tis. Sk boli použité hlavne na údržbu výpočtovej techniky vrátane softvérov a počítačovej siete, kopírovacích strojov, na údržbu nábytku a kancelárskych priestorov.   

636 – Nájomné za prenájom

Finančné prostriedky boli čerpané v celkovej čiastke 9 690 tis. Sk na úhradu nájomného za prenájom kancelárskych priestorov, parkovacích miest a rohožiek.

637 – Služby

Finančné prostriedky boli čerpané v celkovej čiastky 21 421 tis. Sk, z toho na projekty bola použitá čiastka 724 tis. Sk. Najvyššie čerpanie v tejto položke bolo v podpoložke 637006 – náhrady a to v sume 17 758 tis. Sk a bolo spôsobené tým, že úrad na základe príslušných súdnych rozhodnutí bol povinný vrátiť uložené pokuty a zaplatiť súdne trovy žalobcom. Uvedená suma pozostáva z troch rozpočtových opatrení vykonaných Ministerstvom financií SR, ktoré sú uvedené v bode 1.1.3. Rozpočtové opatrenia, tohto komentára.

 Ďalšie výdavky boli vynaložené na školenia a kurzy zamestnancov (1 203 tis. Sk, v tom 640 tis. Sk na projekt), na propagáciu, reklamu a inzerciu (22 tis. Sk), na všeobecné služby (305 tis. Sk, v tom 8 tis. Sk na projekt), špeciálne služby (105 tis. Sk), cestovné náhrady (33 tis. Sk, v tom 15 tis. Sk projekt), na poplatky (42 tis. Sk),  na prídel do sociálneho fondu (469 tis. Sk), na stravovanie zamestnancov (805 tis. Sk), na poistné (16 tis. Sk), na vyrovnanie kurzových rozdielov (6 tis. Sk), na odmeny na základe dohôd o vykonaní práce a za práce vykonané mimo pracovný pomer pre členov Rady Protimonopolného úradu SR (657 tis. Sk, v tom 61 tis. Sk na projekt). 

640 – Bežné transfery 

Na rok 2007 boli rozpočtované v čiastke 385 tis. Sk a upravené na 108 tis. Sk. Čerpanie predstavovalo čiastku 107 tis. Sk, čo je plnenie na 99,1 % . Finančné prostriedky boli použité na odchodné pri príležitosti odchodu zamestnanca do starobného dôchodku a na nemocenské dávky počas prvých desiatich dní práceneschopnosti zamestnancov úradu.

700 – Kapitálové výdavky 

Na rok 2007 boli schválené v čiastke 2 000 tis. Sk a upravené na 9 842 tis. Sk.

V roku 2007 boli realizované v kapitálových výdavkoch štyri rozpočtové opatrenia, ktorými bol upravený rozpočet na 9 842 tis. Sk. Skutočné čerpanie predstavuje čiastku 9 838 tis. Sk, čo je čerpanie na 100 % z upraveného a 419,9 % zo schváleného rozpočtu.

 Ministerstvo financií SR na žiadosť úradu schválilo výnimku z časového použitia finančných zdrojov v roku 2006 v sume 800 tis. Sk presunom na rok 2007. Tieto prostriedky boli použité na  zakúpenie služobného motorového vozidla pre štatutárneho zástupcu.   

Prostriedky boli použité na zakúpenie softvérového vybavenia IT technológií (3 548 tis. Sk), na zakúpenie licencií (623 tis. Sk), interiérového vybavenia (190 tis. Sk), výpočtovej techniky (3 384 tis. Sk), rozmnožovacích strojov (98 tis. Sk) a na nákup osobného motorového vozidla pre predsedníčku úradu (1 995 tis. Sk). 	

1.3.2. Výdavky kapitoly podľa funkčnej klasifikácie

Protimonopolný úrad SR mal výdavky podľa funkčnej klasifikácie čerpané pod číselným kódom 04.1.1.4. Protimonopolný úrad SR a výdavky, čerpané na realizáciu projektov „Vzdelávanie zamestnancov Protimonopolného úradu SR za účelom získania Osvedčenia ECDL Štart“ a „Odborné vzdelávanie zamestnancov Protimonopolného úradu  SR ako nástroj kvalitnej protimonopolnej politiky“  boli zaradené pod číselný kód 04.1.2. Všeobecná pracovná oblasť.                         

   
     		     	                	  Schválený     Upravený     Čerpanie   % k uprav.
	/v tis. Sk/		        	    rozpočet       rozpočet            2007     rozpočtu 2007                
     
   04.    Ekonomická oblasť	      	   76 278 	96 381		94 892 		98,5
   04.1 Všeob. ekonom., obchod.
           a pracovná oblasť                    76 278  	96 381		94 892		98,5
   04.1.1 Všeob. ekon. a obchod.
	       oblasť		         	    76 278	95 456		93 967		98,4
   04.1.2 Všeobecná pracovná
              oblasť			         -	        	     925	    	     925	           100,0

1.3.3. Vyhodnotenie plnenia programovej štruktúry

Kód kapitoly:           	40 – Protimonopolný úrad SR

Názov programu:      	Hospodárska súťaž

Trvanie programu:    	Neohraničený 

Zámer programu:      	Vytvoriť podmienky pre ochranu a podporu hospodárskej súťaže

Počet cieľov:             	3

     - Cieľ č.1 	Zabezpečiť elimináciu činností a konaní obmedzujúcich súťaž vyriešením 30%   
      			prípadov z celkového počtu riešených v roku 2007

            	Merateľný ukazovateľ:		percento vyriešených prípadov 
            	Merná jednotka: 		30%
            	Skutočnosť :  			celkový počet prípadov		202
					počet vyriešených		169
					% vyriešených			 84 %

	Odbor zneužívania dominantného postavenia v sledovanom období riešil 72 prípadov, z ktorých ukončil 66, Odbor dohôd obmedzujúcich súťaž riešil 37 prípadov a ukončil 23 a Odbor koncentrácií riešil 93 prípadov a vyriešil 80.  	

- Cieľ č.2	Zabezpečiť presadzovanie súťažnej advokácie odstraňovaním administratívnych bariér konkurenčného prostredia.

            	Merateľný ukazovateľ: 		Počet stanovísk PMÚ SR 
            	Merná jednotka :		5 stanovísk
Skutočnosť: 			28 stanovísk

	V roku 207 úrad uplatnil zásadné pripomienky k 28 materiálom, ktoré smerovali k odstráneniu regulačných bariér a iných obmedzení hospodárskej súťaže.

- Cieľ č. 3	V roku 2007, 12-krát uverejniť v Obchodnom vestníku SR začaté konania a právoplatné rozhodnutia o uplatňovaní zákona o ochrane hospodárskej súťaže.

            	Merateľný ukazovateľ: 		počet zverejnení
            	Merná jednotka: 		12 - krát
            	Skutočnosť: 			22 - krát
            	
PMÚ SR v Obchodnom vestníku 22 – krát zverejnil právoplatné rozhodnutia.

	Programová štruktúra kapitoly Protimonopolného úradu SR bola doplnená o podprogram 06G0R Aktívna politika trhu práce a zvýšenie zamestnanosti – PMÚ SR a o prvok 06G0R01 Stimulovanie a skvalitňovanie vzdelávania pre potreby zamestnávateľov a podnikateľského sektora. Gestorom podprogramu bolo Ministerstvo práce, sociálnych vecí a rodiny SR.    

Kód podprogramu :		06G0R
Názov podprogramu :		Aktívna politika trhu práce a zvýšenie zamestnanosti – PMÚ SR
Kód prvku :	06G0R01
Názov prvku :	Stimulovanie a skvalitňovanie vzdelávania pre potreby zamestnávateľov a podnikateľského sektora.

- Cieľ č. 1		Zabezpečiť absolvovanie vzdelávania zamestnancov za účelom získania osvedčenia ECDL Štart v roku 2007.

Merateľný ukazovateľ:	Počet zamestnancov zúčastňujúcich sa vzdelávania
	Merná jednotka :	50
	Skutočnosť :		60

	Vzdelávanie absolvovalo 60 zamestnancov  a 50 zamestnancov získalo osvedčenie ECDL Štart .
	Na uvedený podprogram bol upravený rozpočet vo výške 436 tis. Sk a plnenie bolo vo výške 436 tis. Sk.

- Cieľ č. 2		Zabezpečiť vzdelávanie zamestnancov orientované na špecifiká potreby pri výkone funkcie ústredného orgánu štátnej správy v oblasti hospodárskej súťaže.

Merateľný ukazovateľ:	Počet zamestnancov zúčastňujúcich sa vzdelávania
	Merná jednotka :	45
	Skutočnosť :		45

	Vzdelávanie absolvovalo 45 zamestnancov. Na uvedený podprogram bol upravený rozpočet vo výške 489 tis. Sk a plnenie bolo vo výške 489 tis. Sk.

	Na uvedený program bola rozpočtovaná čiastka 76 278 tis. Sk, rozpočtovými opatreniami upravená na 96 381 tis. Sk a plnenie bolo vo výške 94 892 tis. Sk.

1.3.4. Výdavky kapitoly, kryté prostriedkami z rozpočtu EÚ

Vo výdavkoch kapitoly celkom je zahrnutá aj čiastka vo výške 436 tis. Sk, čerpaná na realizáciu projektu „Vzdelávanie zamestnancov Protimonopolného úradu SR za účelom získania osvedčenia ECDL Štart“ a čiastka 489 tis. Sk čerpaná na projekt  „Odborné vzdelávanie zamestnancov Protimonopolného úradu  SR ako nástroj kvalitnej protimonopolnej politiky“ -  JPD NUTS II Bratislava Cieľ 3 medzirezortného podprogramu 06G0R Aktívna politika trhu práce a zvýšenie zamestnanosti, prvok 06G0R01 Stimulovanie a skvalitňovanie vzdelávania pre potreby zamestnávateľov a podnikateľského sektora. Celkové čerpanie na obidva projekty  predstavovalo v kapitole PMÚ SR čiastku v sume 925 tis. Sk. Poskytnutý nenávratný finančný príspevok sa skladá z príspevku z Európskeho sociálneho fondu v čiastke 50 % a z príspevku zo štátneho rozpočtu tiež v čiastke 50 %.
Projekt Vzdelávanie zamestnancov Protimonopolného úradu SR za účelom získania osvedčenia ECDL Štart“ začal v roku 2006 a bol ukončený v roku 2007. Z rozpočtovanej sumy 823 tis. Sk bolo použitých a zúčtovaných  695 tis. Sk.
Projekt „Odborné vzdelávanie zamestnancov Protimonopolného úradu  SR ako nástroj kvalitnej protimonopolnej politiky“ začal v júli 2007 a má byť ukončený v septembri 2008. 

1.4. Výsledok rozpočtového hospodárenia rozpočtovej kapitoly

V tis. Sk

Text

Schválený
Rozpočet

Upravený
Rozpočet

Skutočnosť

1 | 2 | 3 | 4
Príjmy spolu | - | - | 16 073
z toho: prijaté z rozpočtu EÚ | - | - | -
Výdavky spolu : | 76 278 | 96 381 | 94 892
z toho: kryté prostried. EÚ | - | 462 | 462
Saldo príjmov a výdavkov | - 76 278 | - 96 381 | - 78 819
z toho: z prostr. EÚ | | - 462 | -  462

Kapitola PMÚ SR nemala rozpočtované príjmy. Príjmy, ktoré úrad dosiahol, patria do príjmov doplnkových a náhodných. Ide o administratívne poplatky a iné poplatky a platby za porušenie predpisov – pokuty a penále a ostatné príjmy, ktoré predstavovali refundácie, dobropisy a vratky.

Vo výdavkoch kapitola vykázala úsporu vo výške 1 489 tis. Sk. Úspora sa týkala najmä kategórie Poistného a príspevku do poisťovní, kde jednotlivé položky neboli čerpané na 100 %.

Saldo príjmov a výdavkov predstavuje čiastku - 78 819 tis. Sk.

1.5. Finančné operácie

 1.5.1. Príjmové finančné operácie  

	Kapitola PMÚ SR má tri mimorozpočtové účty: Účet cudzích prostriedkov, Sociálny fond a Devízový účet.  

	Účet cudzích prostriedkov 

	Počiatočný stav	 k 1. 1. 2007			3 216 tis. Sk

Sociálny fond

Počiatočný stav	 k 1. 1. 2007			145 tis. Sk

Devízový účet

Počiatočný stav	 k 1. 1. 2007			230 tis. Sk

Na začiatku roka mal úrad príjem z ostatných finančných operácií vo výške 3 591 tis. Sk, ktorý predstavoval súčet počiatočných stavov na mimorozpočtových účtoch.

1.5.2. Výdavkové finančné operácie  - nehodnotí sa.

1.6. Zhodnotenie zamestnanosti

V roku 2007 mal úrad schválených 80 zamestnancov, z toho v štátnej službe 65 zamestnancov a 15 zamestnancov pri výkone práce vo verejnom záujme. V priebehu roka sa podarilo rozpočtovaný počet zamestnancov naplniť. Vzhľadom k vyššiemu objemu finančných zdrojov schválených na rok 2007 na mzdové prostriedky, sa vytvoril priestor pre zlepšenie finančného ohodnotenia práce zamestnancov. Prispela k tomu aj celková hmotná zainteresovanosť formou cieľových odmien. V sledovanom roku došlo k zlepšeniu stabilizácie zamestnancov, najmä mladých. Prispelo k tomu aj to, že odborne a jazykovo najschopnejší boli aktívne zapájaní do práce v orgánoch EÚ, kde absolvovali náročné, samostatné rokovania. 

K 31. 12. 2007 bol celkový fyzický stav zamestnancov 76 osôb a štyri zamestnankyne boli na materskej dovolenke. Z celkového počtu 76 ľudí bolo 62 v štátnej službe a 14 osôb vo výkone práce vo verejnom záujme.

	Vzhľadom k tomu, že úrad je jednostupňovým orgánom štátnej správy, všetci zamestnanci pracujú v aparáte ústredného orgánu. Z celkového počtu 80 zamestnancov bolo 53 žien a 27 mužov. Priemerný prepočítaný stav zamestnancov bol 68 osôb. Realizovali sa tri výberové konania. Bolo prijatých 14 nových zamestnancov a 9 zamestnancov ukončilo pracovný pomer na úrade. Priemerná mesačná mzda bola 42 805,- Sk.  

1.7. Zhodnotenie výsledkov kontrol

V roku 2007  zamestnanci Ministerstva práce, sociálnych vecí a rodiny SR vykonali dve kontroly v súvislosti s projektom „Vzdelávanie zamestnancov Protimonopolného úradu SR za účelom získania osvedčenia ECDL Štart“. Vykonanou kontrolu nebolo zistené porušenie hospodárenia s prostriedkami Európskeho sociálneho fondu a štátneho rozpočtu.  
	
Ďalej bola na úrade vykonávaná vnútorná kontrola a to na základe zákona č. 10/1996 Z. z. o kontrole v štátnej správe a zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov. Vykonanou kontrolou neboli zistené závažné porušenia hospodárenia s prostriedkami štátu.

1.8. Zhodnotenie majetkovej pozície kapitoly

Pohľadávky :   Celkový stav pohľadávok k 31. 12. 2007  bol vo výške 1 804 022 tis. Sk, z toho pohľadávky z pokút a penále predstavujú čiastku 1 803 958 tis. Sk. Všetky pohľadávky sú v riešení. V niektorých prípadoch bolo zahájené exekučné konanie alebo boli prihlásené do konkurzného konania. Veľa rozhodnutí o pokutách, najmä tie, ktoré ukladali vyššie pokuty, majú súdom povolený odklad vykonateľnosti. V lehote splatnosti sú pohľadávky vo výške 1 803 943 tis. Sk a po lehote splatnosti pohľadávky vo výške 79 tis. Sk. 

Záväzky : Celkový stav záväzkov k 31. 12. 2007 bol vo výške 5 570 tis. Sk. Záväzky vo výške 5 383 tis. Sk predstavujú krátkodobé záväzky, spočívajúce z došlých faktúr koncom roka, ktoré sa už nestihli uhradiť a z faktúr, ktoré boli doručené začiatkom roka a týkali sa rozpočtového roka 2007. Uvedené záväzky boli vo výške 794 tis. Sk. Ďalšie krátkodobé záväzky vo výške 4 589 tis. Sk predstavujú záväzky organizácie vyplývajúce z miezd za mesiac december (zamestnancom, poisťovniam, daňovému úradu) a neodvedených správnych poplatkov daňovému úradu na konci roka. Dlhodobý záväzok predstavuje zostatok sociálneho fondu k 31. 12. 2007 vo výške 187 tis. Sk.

Zásoby  : K 31. 12. 2007 boli zásoby na sklade vo výške 23 tis. Sk

Dlhodobý nehmotný majetok : Účtovná hodnota dlhodobého nehmotného majetku je k 31. 12. 2007 4 282 tis. Sk.

Dlhodobý hmotný majetok : Účtovná hodnota dlhodobého hmotného majetku k 31. 12. 2007 je 6 413 tis. Sk.

1.9. Majetkové účasti štátu v obchodných spoločnostiach – nehodnotí sa.

1.10. Príspevkové organizácie v pôsobnosti kapitoly – nehodnotí sa.